Cecil John Rhodes se standbeeld ‘te koop’ op Gumtree‘n Skermskoot van die advertensie. “Die standbeeld kom met ŉ gratis internasionale beurs wat jou toekoms kan verander. Dit is ŉ goeie geselsie-aanknoper by jou volgende braai,” lui die advertensie wat deur die gebruiker “Safferland” geskep is. Voornemende kopers word onder meer ingelig dat die voormalige eienaars probeer om die geskiedenis uit te wis. Die ware standbeeld gaan Donderdag omstreeks 17:00 van die bokampus verwyder word. Die standbeeld sal tydelik van die kampus verwyder word om dit veilig te bewaar tot Erfenis Wes-Kaap (EWK) besluit het waarheen dit geskuif moet word. Die raad van die universiteit het laat Woensdagaand aangekondig dat die standbeeld verwyder gaan word nadat ŉ groep studente die afgelope maand vir die verwydering daarvan betoog het.